**DJEČJI VRTIĆ “MORSKA VILA” NIN**

OIB: 52231121132

RKP: 34741

KLASA: 400-04/23-01/02

URBROJ: 2198-10-08-0-1-23-05

Nin, 07. travnja 2023. godine

BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

za razdoblje od 01. siječnja do 31. ožujka 2023. godinu

**BILJEŠKA BR. 1**

 Ukupni prihodi poslovanja ostvareni su u iznosu od **103.879,79€**. Grad Nin je u razdoblju od 01.01.2023. godine do 31.03.2023. godine doznačio je **83.328,32€** za financiranje rashoda poslovanja (konto 67111 ), dok prihodi od sufinanciranja cijene usluga (participacije ) iznose **19.887,86** € (konto 65264 ).

U odnosu na isto razdoblje prethodne godine, Grad Nin je doznačio 22,4% više sredstava. Povećanje se odnosi na slijedeće :

- povećanje osnovice za obračun plaće, koja iznosi **884,39€**, što je povećanje za 17% . (Nova osnovica primjenjuje od mjeseca siječnja 2023. godine).

- povećanje troškova za plaće i putni trošak zbog zamjena za bolovanje, što je povećanje za 5,4% u odnosu na isto razdoblje prethodne godine .

Sufinanciranje cijene usluga povećane su za 1,5% u odnosu na prethodnu godinu.

Kapitalne donacije trgovačkih društava iznose **663,61€** (konto 6632).

**BILJEŠKA BR. 2**

Ostvareni su ukupni rashodi poslovanja u iznosu od **104.845,81€**

Za financiranje rashoda poslovanja Grad Nin je doznačio ukupno 83.328,32€ . Plaće za zaposlene iznose **68.980,22€** (konto 3111), doprinosi za obvezno zdravstveno osiguranje iznose **11.381,70€** (konto 3132), naknade za prijevoz na posao i s posla iznose **2.604,73€** (konto 32121) i novčana naknada poslodavca zbog nezapošljavanja osoba sa invaliditetom iznosi **361,67€** (konto 31333).

Za stručno usavršavanje zaposlenika izdvojeno je 483,91€ (konto 32131), za uredski materijal i ostale materijalne rashode izdvojeno je 25,7% manje u odnosu na isto razdoblje 2022. godine (konto 3221).

Za namirnice je izvojeno 17,1% više u odnosu na isto razdoblje 2022. godine. Povećanje spomenutih rashoda po vrsti troška rezultat je povećanja nabavnih cijena dok je za energiju potrošeno 8,3% manje električne energije i plina (konto 3223) u odnosu na isto razdoblje prethodne godine.

Rashodi za komunalne usluge su povećani za 38,3% (konto 3223) u odnosu na isto razdoblje prošle godine, jer je osim komunalne naknade, vrtić imao trošak pražnjenja septičke jame.

Rashodi za zakupnine i najamnine (konto 3235) manji su za 16,9%.

Rashodi za zdravstvene i veterinarske usluge povećani su za 1.164,4% (konto 3236) u odnosu na isto razdoblje prethodne godine . Na početku 2023. godinu Vrtić je ugovorio dodatno zdravstveno osiguranje s Croatia osiguranjem za sve djelatnike vrtića. Račun Croatia osiguranja d.d. u iznosu 3.177,38 € podmiren je u cijelosti na početku godine, kako bi se zdravstveni pregledi mogli koristit tijekom cijele godine. Navedeni troškovi nisu postojali u istom razdoblju prethodne godine.

Rashodi za intelektualne usluge povećali su se u odnosu na isto razdoblje lani za 5,7% (konto 3237).

Rashodi za računalne usluge smanjili su za 32,8% u odnosu na isto razdoblje lani (konto 3238).

Troškovi za premije osiguranja povećane su za 33,3% u odnosu na isto razdoblje prethodne godine, što je rezultat zaprimanja 4 računa umjesto 3 jer se jedan od četiri računa odnosio na osigurateljno pokriće za dio prosinca 2022. godine i dio siječnja 2023. tako da je Vrtić u siječnju dobio dva računa za premiju osiguranja.

Ostali nespomenuti rashodi poslovanja iznose 122,44€ a odnose se na troškove upisa u sudski registar. (konto 3299).

Rashodi za bankarske usluge i usluge platnog prometa povećani su za 1,2%.

**BILJEŠKA BR. 3**

U razdoblju od 01.01.2023. do 31.03.2023. ostvareni su:

* Ukupni prihodi poslovanja: 103.879,79€;
* Ukupni rashodi poslovanja: 104.845,81€;
* Manjak prihoda poslovanja u izvještajnom razdoblju: 966,02€

Višak prihoda – preneseni iznosi 2.286,27€;

Višak prihoda i primitaka raspoloživ u sljedećem razdoblju iznosi: 1.320,25€.

U klasi skupine konta 96 iskazani su obračunati prihodi poslovanja – nenaplaćeni u iznosu od 9.568,17€ i odnose se na izdane fakture roditeljima za participacije za mjesec ožujak 2023. i dugovanja roditelja krajem 2022. godine i 2023. godine.

**BILJEŠKA BR. 4**

Grad Nin je doznačio sredstva za plaće, obvezno zdravstveno osiguranje, putni trošak i naknadu poslodavca zbog nezapošljavanja osoba sa invaliditetom u iznosu od 30.086,23€ kn početkom mjeseca travnja 2023. godine za obvezu vrtića u ožujku 2023. godinu. Navedeni rashodi evidentirani kao rashodi budućih razdoblja i nedospjela naplata prihoda (konto 19311).

**BILJEŠKA BR. 5**

Stanje novčanih sredstava na početku izvještajnog razdoblja iznosilo je 2.588,11€ od čega se 2.496,18€ odnosi na stanje na žiro računu a 91,93€ na stanje u blagajni), a na kraju izvještajnog razdoblja (Izvod br. 70) 5.512,07€ od čega se 5.329,43€ odnosi na stanje na žiro računu a 182,64€ na stanje u blagajni.

 Ravnateljica:

 Irena Ćuk